Trūkstama dėlionės dalis
Trūkstama dėlionės dalis – matematinė optinė apgaulė, susidedanti iš dviejų geometrinių figūrų derinių. Atrodo, kad abu deriniai suformuoja 13×5 dydžio stačius trikampius, bet viename jų yra 1×1 dydžio skylė. Kadangi figūrų deriniai yra sudaryti iš identiškų dalių, jų užimami plotai turėtų būti lygūs, todėl kyla klausimas, iš kur atsiranda skylė. Manoma, kad šį konkretų galvosūkį-iliuziją išrado Niujorko magas mėgėjas Paulas Curry 1953 m.